**Эссе . Ҡаһымдың үлеме**

Баязит Бикбайҙың “Ҡаһым түрә” драмаһында төп проблема ил өсөн янып йөрөгән халыҡ менән, ил өҫтөнә ҙур ауырлыҡ төшкәндә лә үҙ мәнфәғәттәре менән генә йәшәүсе реакцион офицерҙарҙың ҡапма- ҡаршы ҡуйылыуы. Ошо ҡаршылыҡтың һөҙөмтәһе булып уларҙың әҫәр финалында Ҡаһымды ағыулауҙары тора.  
Халыҡ образына ҡапма-ҡаршы реакцион офицер вәкиле майор Фольгнер һәм сотник Ҡолтүбә образдары һүрәтләнә. Уларға кешене күрә алмау, власть һөйөү һәм үҙ-үҙен артыҡ ныҡ яратыу кеүек сифаттар хас.

Ҡаһым түрә кем һуң ул?Ҡаһым  түрә - башҡорт  халҡының  командиры.

Б.Бикбайҙың «Ҡаһым түрә» драмаһы башҡорт халҡы менән рус халҡы араһындағы тарихи дуҫлыҡты, башҡорт халҡының 1812 йылғы Ватан һуғышында ҡатнашыуын һәм был һуғышта күрһәткән батырлыҡтарын сағылдырыуға арналған. Әҫәр  Ҡаһымдың  хыянатсыл  рәүештә  ағыулап  үлтерелеүе менән тамамлана.Үлер алдынан ул: “Туғандарым, рустар менән беҙҙең дуҫлыкты боҙор өсөн ағыу йөрөтөүселәр киләсәктә лә күп булыр әле ул.Ундай  мәкерҙәргә бирелмәгеҙ, аң булығыҙ!..” – ти.

Ҡаһым түрә бөтә халыҡҡа ,ил намыҫын һаҡларға, илдең йөҙөн аҡларға, ил дошманын ҡыйратырға, яуын тар-мар ҡылырға, Наполеон һарайын аҫтын-өҫкә килтереп, пыр туҙҙырып ҡайтырға ерен үбеп ант итә. Ҡаһым, меңләгән яу эйәртеп, батша алдына килә, Кутузов менән бергә илде баҫҡан дошманға яу саба, уны һөрлөктөрөп, ил сигенән ҡыуа, батша Ҡаһым менән Ҡотосҡа алтын миҙал таға...   
Ҡаһым түрә Парижға ингәс, бер йорт эргәһендә туҡтаған, тиҙәр. Ҡулына ҡылыс тотҡан яланғас өйгә ингәс, үҙ күҙҙәренә үҙе ышанмай: унда француз батшаһы ултыра. Ҡаһым түрә Уны Рәсәй батшаһы Александрға тапшыра. Александр быға бик шатланған. Еңеүҙе билдәләп, рус һәм башҡорт һалдаттары Мәскәүгә ҡайтты. Александр барыһына ла: "ҡаһарманлығығыҙ өсөн минән Нимә алырға теләйһегеҙ?"Башҡа халыҡтарҙың командирҙары, һалдаттары уларҙы миҙалдар менән бүләкләүҙәрен, ҡиммәтле бүләктәр биреүҙәрен һораны. Ә Ҡаһым түрә: «беҙ бер нәмә лә һорамайбыҙ, беҙ ярҙамға ғына килдек», - тине. - Мин Һеҙҙең теләктәрегеҙҙе ишетмәнем, - тигән Батша. Ул саҡта мин һеҙгә күпме теләйһең, шунса ер бирәм. Ҡаһым түрәгә генерал чинын бирәм». Бынан Һуң көнләшкән урыҫ генералдары Ҡаһым түрәгә ағыу бирә, hәм ул Владимир губернаһында вафат була. Халыҡ риүәйәтендә шулай тип әйтелә. Ни  өсөн  Ҡаһым  түрә  үлтерелә һуң?Ҡаһым  түрәне  халыҡтың  яратыуынан, уның  данынан  көнләшеп  ағыулайҙар. Хәрби  белемле  кеше  ,  еңеү  менән  илгә  әйләнеп  ҡайтҡас,  Салауат  Юлаев  кеүек  үк  ихтилалға  күтәрер  ,  тип  ҡурҡалар. Салауат Юлаев та бит урындағы феодалдарға ҡаршы, батшалыҡкҡа ҡаршы һәм Пугачев етәкселегендә рустар менән башҡорттарҙың азатлығы өсөн көрәшә.  
Фикеремде йомғаклап -башҡорт ир-егеттәре тыуған ил һаҡлауҙа бер ваҡытта ла һынатмағандар, ҡурҡыу белмәҫ, батыр йөрәкле булғандар. Салауат Юлаев, Кинйә Арыҫланов, Ҡаһым түрә, Таһир Кусимов, Александр Матросов, Миннегали Шайморатов, Муса Гәрәевтарҙың исемдәре моны дәлилләй.